16. Styrelsen for Patientsikkerheds sundhedsfaglige tilsyn, Korttidsafsnittet i Hammel 
efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Servicelovens § 150
SAGENS INDHOLD
Byrådet præsenteres i denne sag for det sundhedsfaglige tilsyn, som Styrelsen for 
Patientsikkerhed har udført på [adresse] i Hammel 22. februar 2024. Byrådet 
skal tage stilling til de indsatser, som foreslås iværksat som opfølgning på tilsynet. Tilsynsrapporten og 
oversigten over planlagte opfølgende indsatser har været i høring hos Ældrerådet forud for den politiske 
behandling.
Styrelsen for Patientsikkerhed fører det overordnede tilsyn med sundhedsforhold og den sundhedsfaglige 
virksomhed på sundhedsområdet. Formålet med tilsynet er at vurdere patientsikkerheden på 
korttidsafsnittet og at sikre læring hos sundhedspersonalet.
Styrelsen undersøger ved tilsynet, om behandling og pleje foregår sundhedsfagligt forsvarligt. Herudover 
reagerer styrelsen ved åbenlyse fejl og mangler af betydning for patientsikkerheden. Styrelsen undersøger 
en række målepunkter i relation til tilsynet under følgende områder:

[adresse] organisering

Journalføring

Medicinhåndtering

Overgange i patientforløb

Øvrige fund.
Til vurdering af patientsikkerheden blev der ved tilsynet gennemført interviews af ledelse og medarbejdere, 
gennemgået to journaler samt gennemgået medicin for to borgere.
Det er behandlingsstedet, der er genstand for tilsynet, og ikke de enkelte sundhedspersoner. 
Styrelsen for Patientsikkerhed vurderer tilsynet efter fire kategorier: Ingen, mindre, større eller kritiske 
problemer af betydning for patientsikkerheden. 
Korttidsafsnittet i Hammel placeres i næsthøjeste kategori, ”Mindre problemer af betydning for 
patientsikkerheden”.
Tilsynsrapporten er vedlagt som bilag.
VURDERING
Social og Sundhed finder det positivt, at korttidsafsnittet placeres i næsthøjeste kategori. 
Tilsynet konstaterer, at korttidsafsnittet er sundhedsfagligt velorganiseret med gode procedurer og høj grad 
af systematik. Tilsynet har lagt vægt på, at målepunkterne for korttidsafsnittets organisering, 
[adresse]: EMN-2021-03346
Dok-ID: 3685601
Sagsbehandler: gila
Byråd
25. juni 2024  19:00
medicinhåndtering og overgange i patientforløb er opfyldt, men at der var enkelte mangler i den 
sundhedsfaglige journalføring. Tilsynet vurderer, at manglerne let kan udbedres ud fra den rådgivning, der 
blev givet ved tilsynet samt ved at opfylde tilsynets henstillinger. 
Korttidsafsnittet har efter tilsynet udarbejdet en handleplan, som beskriver, hvordan det fremadrettet sikres, 
at kravene til journalføring opfyldes. Fremadrettet afholdes undervisningsseancer for medarbejderne i 
korrekt sundhedsfaglig dokumentation samt i omsorgsjournalen. Der er desuden udarbejdet en tjekliste for 
indlæggelse på korttidsafsnittet, som skal bidrage til korrekt dokumentation.
Udover de konkrete handlinger, der iværksættes som opfølgning på tilsynet, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis.
Tilsynsrapporten har været i høring hos Ældrerådet i perioden 30. april – 14. maj 2024. 
Ældrerådet finder det positivt, at Korttidsafsnittet har udarbejdet en handleplan, som indeholder 
læringstiltag, løbende opfølgning og en tjekliste til at følge procedurerne.
Ældrerådets høringssvar er vedlagt som bilag.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten fra Styrelsen for Patientsikkerhed vedrørende Korttidsafsnittet i Hammel tages til 
efterretning.
2.
At indsatserne i notatet ”Opfølgning på Styrelsen for Patientsikkerheds sundhedsfaglige tilsyn på 
Kortidsafsnittet i Hammel 2024”, godkendes.
BESLUTNING
Social- og Sundhedsudvalget, 6. juni 2024:
Fraværende: Emily Bruun
Indstilles godkendt.
Økonomiudvalget, 18. juni 2024:
Fraværende: Ingen
Indstilles godkendt.
Byrådet, 25. juni 2024:
Fraværende: Heidi Hermansen, Joachim Nilsson
Godkendt.
Bilag

Tilsynsrapport Korttidsafsnittet i [adresse] (3696796)

Opfølgning på Styrelsen for Patientsikkerheds sundhedsfaglige tilsyn på Korttidsafsnittet i Hammel 
2024 (3687376)

Høringssvar fra Ældrerådet af 6. maj 2024 (3718521)
